**La noapte**

*Siminasimina*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

La noapte

La noapte am să împuşc Luna!

La noapte, pe ulița de derbedeu,

Voi scoate luneta, flinta şi briceagul,

Şi-am să mă cert cu Dumnezeu!

La noapte-am să mă cațăr între stele!

Am să mă pun pe cer de-a curmeziş,

Am să înfig cuțitul până la prăsele,

La noapte, voi ieşi din ascunziş.

La noapte, Luna va urla la mine!

Am să o-mpuşc fără de vreun motiv.

La noapte sângele turbat din mine,

În Lună s-o vărsa definitiv.

La noapte, Luna-i sângerie

Şi în al patrulea(!) pătrar.

La noapte, Luna nu va fi, se ştie,

Decât o mască a vieților pierdute în zadar.

La noapte, Luna împuşcată,

Va cere îndurare de la noi.

La noapte, când Luna în pătrar se-mparte,

Vom împărți lumea la doi.

A mea, va fi la dreapta de Luceafăr!

A ta, la stânga de Polar!

La noapte, Luna nu va fi a noastră,

Iar tu, iubito, nu vei avea habar.

La noapte, Luna, ia forma lupilor bătrâni de mare,

Ce vor urla la ceru-ntunecat.

La noapte, Luna ți-o voi pune la picioare.

Dar ce folos acum, că s-a' mpuşcat?!

Simina